**NEMOKAMŲ PASLAUGŲ TEIKIMO TVARKA**

1. VšĮ Radviliškio r. PSPC teikiamos pirminės ambulatorinės sveikatos priežiūros paslaugos, nurodytos galiojančioje įstaigos licencijoje. Pirminio lygio paslaugos apmokamos PSDF biudžeto lėšomis ir teikiamos be jokio papildomo mokesčio visiems pacientams, kurie yra prisirašiusių prie įstaigos gyventojų sąraše ir teisės aktų nustatyta tvarka yra apdrausti privalomuoju sveikatos draudimu. Prisirašiusiems ir privalomuoju sveikatos draudimu apdraustiems asmenims, Lietuvos Respublikos sveikatos apsaugos ministro nustatyta tvarka nemokamai teikiamos šios pirminės asmens sveikatos priežiūros paslaugos: šeimos gydytojo, vidaus ligų gydytojo, vaikų ligų gydytojo, bendrosios praktikos slaugytojų, gydytojo chirurgo, gydytojo akušerio - ginekologo, akušerio, gydytojo odontologo, burnos higienisto, gydytojo odontologo padėjėjo, gydytojo psichiatro, medicinos psichologo, socialinio darbuotojo, DOTS kabineto.
2. Pirminio lygio nemokamos paslaugos, dėl kurių apmokėjimo iš Privalomojo sveikatos draudimo fondo biudžeto lėšų sudaryta sutartis su teritorine ligonių kasa, teikiamos teisės aktų nustatyta tvarka visiems prie Centro prisirašiusiems pacientams, kurie teisės aktų nustatyta tvarka yra apdrausti privalomuoju sveikatos draudimu.
3. Nemokamos paslaugos (išskyrus būtinosios medicinos pagalbos paslaugas) teikiamos tik patikrinus ar pacientas apdraustas privalomuoju sveikatos draudimu.
4. Būtinoji medicinos pagalba teikiama nemokamai kiekvienam besikreipiančiam į Centrą, nepriklausomai nuo jo gyvenamosios vietos, prisirašymo prie Centro ir socialinių garantijų.
5. Šeimos gydytojui nustatyta tvarka paskyrus, galima atlikti šiuos laboratorinius tyrimus:

5.1. bendrą šlapimo tyrimą ir albumino/kreatinino santykį šlapime;

5.2. bendrą kraujo tyrimą;

5.3. biocheminius kraujo tyrimus (lipidų apykaitos tyrimą (lipidogramą), kalio, natrio, kreatinino, alanininės aminotransferazės, asparagininės aminotransferazės, šarminės fosfatazės, bilirubino, gliukozės, šlapimo rūgšties);

5.4. skydliaukės funkcijos tyrimą (tirotropinį hormoną (TTH));

5.5. uždegimo rodiklius (C reaktyvinį baltymą, eritrocitų nusėdimo greitį (ENG));

5.6. glikolizintą hemoglobiną;

5.7. gliukozės tolerancijos testą;

5.8. kraujo krešumo tyrimus (protrombino laiką (SPA ar kitu būdu), tarptautinį normalizuotą santykį (TNS), aktyvinto dalinio tromboplastino laiką (ADTL));

5.9. prostatos specifinį antigeną;

5.10. prostatos specifinį antigeną pacientams po radikalaus priešinės liaukos vėžio gydymo;

5.11. kraujo grupės ir Rh faktoriaus tyrimus;

5.12. sifilio (RPR) ir specifinį (treponeminį) tyrimą su T. pallidum antigenų (TPHA) tyrimu;

5.13. tyrimą dėl virusinio hepatito B;

5.14. tyrimą dėl virusinio hepatito C;

5.15. šlapimo pasėlį;

5.16. žmogaus imunodeficito viruso testą;

5.17. A grupės beta hemolizinio streptokoko greito nustatymo testą;

5.18. slapto kraujavimo išmatose testą; 1

5.19. tuberkulino mėginį;

5.20. onkocitologinį gimdos kaklelio tepinėlį;

5.21. koprogramą;

5.22. ginekologinį tepinėlį iš makšties ir gimdos kaklelio;

5.23. enterobiozės tyrimą;

5.24. elektrokardiografiją;

 5.25. pulsoksimetriją.

1. Prisirašiusieji ir privalomuoju sveikatos draudimu apdrausti asmenys gali dalyvauti prevencinėse Lietuvos Respublikos sveikatos ministerijos nustatyta tvarka vykdomose programose:
2. Gimdos kaklelio piktybinių navikų prevencinių priemonių, apmokamų iš Privalomojo sveikatos draudimo fondo biudžeto lėšų, finansavimo (25-59 m. (imtinai) amžiaus moterims **kartą per 3 metus** atliekamas citologinio tepinėlio tyrimas. Gavus jo rezultatus gali būti atliekama biopsija, leidžianti objektyviai patvirtinti arba paneigti ligos diagnozę);
3. Atrankinės mamografinės patikros dėl krūties vėžio finansavimo (50-69 m. (imtinai) amžiaus moterims **kartą per 2 metus** atliekamas mamografinis tyrimas);
4. Priešinės liaukos vėžio ankstyvosios diagnostikos finansavimo (50-69 metų (imtinai) vyrams ir vyrams nuo 45 metų, jei jų tėvai ar broliai sirgo priešinės liaukos vėžiu **periodiškai** atliekamas kraujo tyrimas dėl PSA;
5. Asmenų, priskirtinų  širdies ir kraujagyslių ligų didelės rizikos grupei, atrankos ir prevencijos priemonių finansavimo (50-64 m. (imtinai) amžiaus moterims ir 40-54 m. (imtinai) amžiaus vyrams **kartą per 1 metus** šeimos gydytojas nustato rizikos veiksnius ir, jei reikia, sudaro individualų širdies ir kraujagyslių ligų prevencijos planą;
6. Storosios žarnos vėžio ankstyvosios diagnostikos finansavimo (50-74 m. (imtinai) amžiaus moterims ir vyrams **kartą per 2 metus** atliekamas slapto kraujavimo testas);
7. Vaikų krūminių dantų dengimo silantinėmis medžiagomis (6-13 m. (imtinai) amžiaus vaikams).
8. Teikiamos nemokamos procedūros (prisirašiusiems ir privalomuoju sveikatos draudimu apdraustiems asmenims): lašelinės infuzijos, injekcijos į raumenis, poodį ir veną, pirminis žaizdų sutvarkymas ir perrišimai, ausies landų išplovimas, akispūdžio matavimas (pacientams nuo 40 m), svetimkūnių pašalinimas, chirurginių odos ir poodžio pūlinių, hidradenitų gydymas šeimos gydytojo ir bendrosios praktikos slaugytojo kompetencijos ribose. (pacientas turi būti pasirašęs sutikimą dėl procedūrų teikimo).
9. Vaikų (pagal skiepų kalendorių) ir suaugusiųjų (pagal ligų sąrašą) skiepijimas;
10. Diabetinės pėdos (gydomasis pedikiūras, diabetinės pėdos priežiūra, konsultacinė pagalba, teikiama keičiant cukrinio diabeto gydymą, konsultuojama mitybos klausimais, kai nepasiekiama glikemijos  kontrolė bei atsiradus komplikacijoms).
11. Slaugos paslaugos namuose, teikiamos mobilios komandos, susidedančios iš bendros praktikos slaugytojo, slaugytojo padėjėjo ir kineziterapeuto.
12. Pacientų darbingumo medicininė ekspertizė bei laikinojo nedarbingumo pažymėjimų išdavimas;
13. Siuntimų į neįgalumo ir darbingumo nustatymo tarnybą (NDNT) pildymas;
14. Šeimos (vidaus ligų ir/ar vaikų ligų) gydytojai ir bendrosios praktikos slaugytojai teisės aktų nustatyta tvarka teikia pirmines ambulatorines paslaugas paciento namuose.

 18. Centre teikiamos nuotolinės sveikatos priežiūros (toliau – NSP) paslaugos prisirašiusiems prie Centro pacientams. Pacientas turi būti pasirašęs prašymą dėl NSP paslaugos gavimo. Paslaugas teikia šeimos gydytojo komandos nariai telefonu. Prieš teikiant nuotolinę pirminę ambulatorinę asmens sveikatos priežiūros paslaugą pacientas yra identifikuojamas užduodant ne mažiau kaip tris klausimus, susijusius su jo asmens duomenimis. Pacientui nesutinkant dėl asmens duomenų naudojimo jo identifikavimui, nuotolinė pirminė ambulatorinė asmens sveikatos priežiūros paslauga neteikiama. Pacientas ar jo atstovas prisiima atsakomybę už informacinėmis ar elektroninio ryšio technologijomis pateiktų duomenų apie paciento sveikatos būklę teisingumą.